Nordjyllands Politi modtog meldingen kl. 02.20 natten til fredag. Turisterne sov i shelters og telte på en naturcampingplads på Niels Skiverens Vej i Tverste, da der blev kastet sten og skudt med luftgeværer mod dem. Da politiet nåede frem fandt man hurtigt frem til fire lokale mænd, som var en kende berusede. - Vi beslaglagde tre luftgeværer og fik dem vejledt i hvordan man opfører sig, siger vagtchef Kasten Højrup Kristensen til tv2nord.dk. De fire lokale mænd er i alderen fra 16 til 20.

Referat:
Fire lokale mænd havde af en eller anden grund set sig sure på en flok turister på en naturcampingplads i Tversted. I hvert fald kastede de lokale sten og skød med luftgeværer mod turisterne.